مسجد سلطان عبد العزیز شاہ

مسجد سلطان عبد العزیز شاہ (مالے زبان: Sultan Abdul Aziz Shah Jamek Masjid) ملائیشیا کے صوبہ سلنگور کے شہر پیتالنیگ جایا کے قدیم علاقے کی پہلی مسجد ہے۔ یہ مسجد ملائیشیا کی خوبصورت ترین مساجد میں سے ایک شمار ہوتی ہے اور عام طور پر "نیلی مسجد" کے نام سے جانی جاتی ہے۔ اس کی شہرت کی ایک وجہ دنیا کی سب سے اونچی میناروں میں سے ایک کا ہونا بھی ہے اور اس کی سب سے نمایاں خصوصیت اس کا نیلا گنبد ہے۔ عمارت مسجد کے سب سے اوپر موجود نیلا گنبد اسے دیگر مساجد سے ممتاز کرتا ہے۔ گنبد اور مرکزی نماز ہال کے گرد اسلامی خطاطی سے مزین خوبصورت نقش و نگار ہیں، جبکہ مسجد کے اندرونی حصے میں روایتی ملايو طرزِ تعمیر کے عناصر شامل ہیں۔ نیلے رنگ کے رنگین شیشوں سے چھن کر آنے والی دھوپ مسجد کے اندرونی ماحول کو نیلگوں بنا دیتی ہے اور سکون و طہارت کا احساس پیدا کرتی ہے۔ اسلامی فنون کا باغ مسجد سلطان عبد العزیز شاہ اسلامی فنون کے باغ پر نظر رکھتی ہے، جو قرآنِ کریم سے ماخوذ قدرتی مناظر پر مشتمل ہے۔ یہ باغ 14 ہیکٹر پر پھیلا ہوا ہے اور اس میں نو نمائش ہال ہیں، جہاں اسلامی فنون جیسے خطاطی، مجسمہ سازی، مصوری اور فنِ تعمیر کی قیمتی کلیات پیش کی جاتی ہیں۔ کبھی کبھار یہاں روایتی اسلامی پروگرام بھی منعقد کیے جاتے ہیں۔ حوالہ جات بیرونی روابط البوم صور مسجد السلطان عبد العزيز شاه